Toyota Camry prešla faceliftom, čo všetko sa zmenilo?
Toyota Camry je globálnym modelom, ktorý pred nedávnom dostal inovovanú verziu v USA. Teraz prišiel čas aj na inováciu modelu v Európe. Je to iba dva roky po tom, čo sa tento model vrátil na náš kontinent. Vylepšenia sú veľmi podobné tým, ktoré sa objavili na americkej verzii.
Toyota Camry prešla...
Auto-moto zaujímavosti
Kým predné svetlá ostali rovnaké, na nich nebolo treba meniť nič, veľa ostatných komponentov prednej časti sa zmenila. Nový je predný nárazník s inak tvarovanými otvormi na prívod vzduchu ku vnútornostiam motora a tiež maska chladiča je užšia. Pribudli aj dve chrómové lišty na okraji otvoru. Celkovo má predok Camry pôsobiť dynamickejšie, prestížťnejšie a agresívnejšie ako pred modernizáciou.
V ponuke sa objavia aj nové možnosti ako vylepšiť dizajn auta. Tými sú napríklad nové zliatinové disky s priemerom 17 a 18 palcov. Ale zvonka je to stále trochu nenápadné, aj oproti tomu, čo sa udialo v interiéri.
Zdroj: Toyota
Vnútri sa toho zmenilo naozaj veľa. Pôvodný zabudovaný displej, ktorý bol súčasťou stredového panelu je teraz, podobne ako na ostatných nových modeloch na vrchu. Je väčší, má uhlopriečku 9 palcov a podporuje konektivitu Apple CarPlay a Android Auto. Automobilka tiež sľubuje rýchlejšie reakcie celého systému.
Nové je aj čalúnenie, teda jeho stvárnenie. Môže byť čierne, alebo béžové. Čierne bude aj základnejšie čalúnenie, ktoré bude kombinovať koženku a látku. Ako bonus prichádza do systému Toyota Sensing nová funkcia adaptívneho tempomatu.
Zdroj: Toyota
V Európe má Camry jediný druh pohonu. Je ním 2,5-litrový benzínový štvorvalec výhradne kombinovaný s hybridným doplnkom. Reálne ponúka výkon 160 kW (218 k) a krútiaci moment 220 Nm. To nevyzerá ako veľa, ale nástup výkonu je vďaka elektromotoru naozaj slušný. Reálne je však šokom spotreba. Tá sa dokáže držať kľudne v blízkom okolí šiestich litrov. O tom, že výkon je naozaj slušný hovorí aj zrýchlenie na stovku, ktoré trvá veľmi príjemných 8,3 sekundy.
Zdroj: Toyota
Predaj inovovaného modelu sa v Európe začne v prvej štvrtine roku 2021. Na trhu však má celkom veľa protihráčov. Okrem konkurencie zvonka je ním aj Lexus ES300h, ktorý má rovnakú platformu a pohon. Ako koknurent príde aj nový model Highlander, ktorý je tiež veľký, ale je to SUV. A v neposlednom rade je tu zástup sedanov ako Volkswagen Passat, či liftbackov ako Škoda Superb, ktoré sú len o kúsok menšie, prípadne z väčších je to Volkswagen Arteon, či prémioví konkurenti ako BMW radu 5, Audi A6, Mercedes triedy E, ale aj Jaguar XF a Volvo S90.
Zdroj: Toyota